Document ID: 32006D0531

NÕUKOGU OTSUS,
24. juuli 2006,
millega nimetatakse ametisse Europoli asedirektor
(2006/531/EÜ)
EUROOPA LIIDU NÕUKOGU,
võttes arvesse Euroopa Politseiameti loomise konventsiooni (Europoli konventsioon), (1) eriti selle artikli 29 lõiget 2,
tegutsedes ametiasutusena, kes on volitatud nimetama Europoli asedirektorid,
võttes arvesse haldusnõukogu arvamust,
ning arvestades järgmist:
(1)
Europoli asedirektori ametist lahkumise tõttu on vaja ametisse nimetada uus asedirektor.
(2)
Europoli töötajate suhtes kohaldatavates personalieeskirjades, (2) eelkõige nende 8. liites, on erisätted, mis käsitlevad Europoli direktori või asedirektori valimise menetlust.
(3)
Haldusnõukogu esitas nõukogule lühikese nimekirja sobilikest kandidaatidest koos iga kandidaadi täielike andmetega ning täieliku kandidaatide nimekirja.
(4)
Haldusnõukogu poolt esitatud kogu asjakohase teabe põhjal soovib nõukogu nimetada ametisse kandidaadi, kes vastab nõukogu arvates kõikidele asedirektori vaba ametikoha nõuetele,
ON VASTU VÕTNUD JÄRGMISE OTSUSE:
Artikkel 1
Käesolevaga nimetatakse Michel QUILLÉ Europoli asedirektoriks ajavahemikuks 1. september 2006-31. august 2010.
Artikkel 2
Käesolev otsus jõustub selle vastuvõtmise päeval.
See avaldatakse Euroopa Liidu Teatajas.
Brüssel, 24. juuli 2006

Labels: 9
15